**Hotărâre A SENATULUI UNIVERSITAR**

 **Nr. 94 / 28.02.2013**

**În baza:**

Legii nr. 1/2011, Legea Educaţiei Naţionale, Art. 213,alin (1)si Art. 214,alin (4);

Cartei Universităţii Tehnice din Cluj-Napoca, Art.100, alin (2), Art.123 şi Art.184;

Regulamentului de organizare şi funcţionare a Senatului Universităţii Tehnice din Cluj-Napoca, Art. 25 alin (2) si (5), Art. 27 alin (3), Art. 30, Art.54;

Regulamentului privind conferirea titlurilor şi funcţiilor onorifice academice ale Universităţii Tehnice din Cluj-Napoca;

Propunerii *Decanului Facultăţii de Construcţii de Maşini, Prof. Dr. Ing. Daniela Popescu avizată de Consiliul Facultăţii de Construcţii de Maşini şi de Rectorul Universităţii, Prof. Dr. Ing. Aurel Vlaicu,* înaintată Senatului universitar prin adresa nr. 46/22.02.2013;

Avizului favorabil al Comisiei permanente a Senatului universitar pentru Relaţii cu mediul socio-economic şi cu cel academic naţional şi internaţional, titluri şi distincţii;

**Apreciind activitatea Domniei sale in colaborarea cu Universitatea Tehnică din Cluj-Napoca prin:**

-Supervizarea unor studenţi români sprijiniţi de DAAD în finalizarea lucrărilor de disertaţie în cadrul platformei “Grid Engineering for Manufacturing” şi al laboratoarelor “Digital Engineering” ;

-Supervizarea activităţii de cercetare a unor studenţi doctoranzi de la Universitatea Tehnică din Cluj-Napoca în perioada lor de mobilitate international, rezultatele obţinute fiind diseminate şi publicate în cadrul unor conferinţe internaţionale;

-Susţinerea unor prelegeri în cadrul proiectelor de burse doctorale şi postdoctorale POSDRU ale UTC-N privind cercetările departamentului “Digital Factory” din Stuttgart şi ale “Grid Engineering for Manufacturing Laboratory – GEMLab”;

-Crearea unui puternic consorţiu European în special prin proiectul “Virtual Factory Framework” – VFF (2010-2013), finanţat de Comunitatea Europeană prin iniţiativa “Nano-Micro-New Production”, un proiect cu 35 de parteneri în cadrul căruia competenţele Fraunhofer au fost completate de cele ale UTC-N în domeniul modelării şi simulării procesului de turnare;

-Realizarea unui program academic Erasmus cu Facultatea de Construcţii de Maşini;

-Iniţierea unui nou tip de colaborare, numit generic Cooperation RO-GE 2.0, în cadru căruia ambele organizaţii se vor poziţiona pe baze competitive, prin intermediul a trei componente: Crearea unei reţele româno-germane “Digital Engineering” (Fabricaţie digitală); Abordarea unor teme strategice comune “echipe de succes”;Crearea unei culturi prin educaţie în acest domeniu;

-Participarea activă la conferinţele organizate în cadrul UTC-N şi în calitate de membru al comitetelor ştiinţifice;

-Activitatea de cercetare excepţională recunoscută pe plan international,

Senatul universitar întrunit în şedinţa ordinară în data de 28.02.2013,

**Hotărăşte**

|  |
| --- |
| **Art. unic.** *Se acordă titlul onorific de* ***“Profesor onorific”*** *Doamnei**Dr.-Ing. Carmen Lucia CONSTANTINESCU, MBA de la Universitatea din Stuttgart, Germania*  |

**Preşedintele Senatului Universitar,**

 Prof. dr. ing. Mihai ILIESCU